Grev [[Herbert 3. af Maine]] døde i 1062, og Vilhelm, der havde trolovet sin ældste søn [[Robert Curthose|Robert]] med Herberts søster Margaret, krævede grevskabet til sin søn. Lokale adelsmænd modsatte sig det, men Vilhelm invaderede, og i 1064 havde han  kontrol over området.<ref name=Douglas174>Douglas ''William the Conqueror'' p. 174</ref> Vilhelm udnævnte en normanner til [[biskop af Le Mans]] i 1065. Han tillod også sin søn Robert Curthose at sværge troskab til den nye greve af Anjou, [[Geoffrey 3., greve af Anjou|Geoffrey den Skæggede]].<ref name=Bates53>Bates ''William the Conqueror'' p. 53</ref> Vilhelms vestgrænse var således  sikret, men grænsen mod [[Hertugdømmet Bretagne|Bretagne]] var fortsat usikker. I 1064 invaderede Vilhelm Bretagne i et felttog, hvis detaljer ikke er kendt. Effekten var dog, at han destabiliserede Bretagne og tvang hertugen, [[Conan 2., hertug af Bretagne|Conan 2.]], til at fokusere på interne problemer frem for på ekspansion. Conans død i 1066 sikrede yderligere Vilhelms grænser. Vilhelm nød også godt af sin kampagne i Bretagne, idet han sikrede sig støtte fra bretonske adelsmænd, som endte med at støtte invasionen af England i 1066.<ref name=Douglas178>Douglas ''William the Conqueror'' pp. 178–179</ref>
Død